கேள்வி: மை ஆக்டோபஸ் டீச்சர் - சுருக்கம் குறித்து விரிவாக சொல்லுங்கள்.
பதில்: 2010 ஆம் ஆண்டில், தென்னாப்பிரிக்காவின் கேப் டவுன் அருகிலுள்ள பால்ஸ் விரிகுடாவில் ஒரு தொலைதூர இடத்தில் நீருக்கடியில் கடற்பூண்டு செழித்த கடல் பகுதியில் பாஸ்டர் குதித்து உள்நீச்சல் அடிக்கத் தொடங்குவதை படம் காட்டுகிறது. இந்த இடம் கேப் மூவலந்தீவு சைமன் டவுனுக்கு அருகில் உள்ளது. இது அத்திலாந்திக்குப் பெருங்கடல் பெங்குலா குளிர் பெருங்கடல் நீரோட்டத்துக்கு உட்பட்ட பகுதியாகும். அவர் தனது அனுபவங்களை ஆவணப்படுத்தத் தொடங்குகிறார். காலப்போக்கில், ஒரு துடிதுடிப்பான இளம் ஆக்டோபசை சந்தித்தார், அது அவரது கவனத்தை ஈர்த்தது. ஒரு ஆண்டுக்கு ஒவ்வொரு நாளும் அந்த பெண் ஆக்டோபசின் அசைவுகளைக் கண்காணிக்கும் விதமாக, அதைப் பார்க்க அவர் முடிவு செய்கிறார். அது அவருடன் ஒரு பிணைப்பை கொள்கிறது. அங்கு அது பாஸ்டருடன் விளையாடுகிறது. அது எப்படி தூங்குகிறது, வாழ்கிறது, சாப்பிடுகிறது என்பவற்றைப் பார்க்க அவரை அதனுடைய உலகத்திற்குள் அனுமதிக்கிறது.. படத்தில், போஸ்டர் தனது வாழ்க்கையில் ஆக்டோபசுடனான உறவின் தாக்கத்தை விவரிக்கிறார். போஸ்டருக்கும் ஆக்டோபசுக்கும் இடையே வளர்ந்து வரும் நெருக்கமான உறவை படம் காட்டுகிறது. அவர் கிட்டத்தட்ட ஒரு ஆண்டு அதைப் பின்தொடர்கிறார். பைஜாமா சுறாவிடமிருந்து உயிர் தப்புவதற்காக போராடி தன்னை தற்காத்துக் கொள்கிறது. சுறாவின் ஒரு தாக்குதலில், ஆக்டோபசின் ஒரு கை துண்டாக அது வளரும் வரை தனது இருப்பிடத்துக்கு பின்வாங்கி செல்கிறது. அதன் ஒரு கை மெதுவாக வளர மூன்று மாதங்களுக்கு மேல் ஆகிறது. பின்னர் தன்னை தாக்கவந்த சுறா தாக்குதலில் இருந்து தப்பிக்க, அந்த சுறாவின் முதுகில் தொற்றிக்கொள்வது உட்பட, உயிர்வாழ நம்பமுடியாத அளவுக்கு மேம்பட்ட திறமையைக் காட்டுகிறது. பின்னர், ஒரு ஆண் ஆக்டோபசுடன் இனச்சேர்க்கை செய்து, ஏராளமான முட்டைகளை இட்டு, குஞ்சுகள் பொரிக்கும் வரை உடல் இளைத்து பாறை இடுக்கில் காத்திருக்கிறது. பின்னர் தன் கடமை முடிந்தது என்பதுபோல் தன் முடிவுக்காக காத்திருந்து இம்முறை சுறா வரும்போது ஓடி ஒளியாமல் இயற்கைக்கு தன்னை ஒப்புவிக்கிறது. சுறா அதன் உடலை எடுத்துச் செல்கிறது. ஆக்டோபசுடனான அவரின் உறவையும் அது வாழ்க்கை குறித்து அவருக்கு வழங்கிய வழிகாட்டலின் விளைவையும் பாஸ்டர் விவரிக்கிறார்.
கேள்வி: மை ஆக்டோபஸ் டீச்சர் - நடிகர்கள் என்பது என்ன?
பதில்: * கிரேக் ஃபாஸ்டர், அவராகவே * டாம் ஃபாஸ்டர், கிரெய்கின் மகன், அவனாகவே * ஆக்டோபஸ், அதுவாகவே * பைஜாமா சுறா, அதுவாகவே